OpenLLM-France/wikimedia huggingface dataset:
# Bubú tropical

El bubú tropical (Laniarius major) és un ocell de la família dels malaconòtids (Malaconotidae).

## Hàbitat i distribució

Habita sabanes denses de l'Àfrica Occidental i Central, des del Senegal i Gàmbia fins Libèria i Kenya oriental, Zàmbia, nord-est de Tanzània, Malawi, nord-est de Namíbia, Botswana, Zimbabwe i Moçambic i nord de Sud-àfrica.

## Taxonomia

Les diferents subespècies d'aquesta espècie eren antany incloses dins Laniarius aethiopicus, i encara ho són en algunes classificacions, d'aquesta manera Laniarius aethiopicus (sensu lato) rebia el nom comú de bubú tropical (Tropical Boubou), actualment reservat per a Laniarius major, mentre Laniarius aethiopicus (sensu stricto) rep el nom de bubú d'Etiòpia (Ethiopian Boubou). des que han estat considerades espècies diferents, arran Nguembock et al, 2008

## Referències

* ↑ Handbook of the Birds of the World and BirdLife International (2022). Handbook of the Birds of the World and BirdLife International digital checklist of the birds of the world. Version 7. Available at: http://datazone.birdlife.org/userfiles/file/Species/Taxonomy/HBW-BirdLife_Checklist_v7_Dec22.zip.
* ↑ «Bubú tropical». Cercaterm. TERMCAT, Centre de Terminologia. Rev. 10/05/2023(català)
* ↑ Gill, F.; Donsker, D.; Rasmussen, P. (Eds). 2023. IOC World Bird List (v13.1). doi: 10.14344/IOC.ML.13.1.
* ↑ B Nguembock, J Fjeldså, A Couloux i E Pasquet. 2008. Phylogeny of Laniarius: Molecular data reveal L. liberatus synonymous with L. erlangeri and “plumage coloration” as unreliable morphological characters for defining species and species groups. Molecular Phylogenetics and Evolution 48: 396–407.
# The Common Linnets

The Common Linnets és el nom del duo efímer compost per Ilse DeLange i Waylon. El 10 de maig de 2014, van acabar en segon lloc al Festival de la Cançó d'Eurovisió 2014 amb la cançó Calm after the storm. Al festival van guanyar dos premis Marcel Bezençon: per la millor actuació i la millor cançó. El 9 de maig de 2014 van llançar el seu àlbum, també amb el nom The Common Linnets.

## Referències

* ↑ «The Common Linnets» (en anglès). Eurovision.tv. [Consulta: 8 gener 2022].
* ↑ «Ilse en Waylon tweede op Eurovisie Songfestival» (en neerlandès). RTL Nederland, 11-05-2014. [Consulta: 8 gener 2022].
* ↑ «Marcel Bezençon Awards» (en anglès). Eurovision.tv. [Consulta: 8 gener 2022].
# Tirunesh Dibaba

Tirunesh Dibaba (Bokoji, Etiòpia 1985) és una atleta etíop, especialista en curses de llarga distància i guanyadora de tres medalles olímpiques.

## Biografia

Va néixer l'1 d'octubre de 1985 a la ciutat de Bokoji, població situada a la regió d'Arsi.
És germana de la també atleta i medallista olímpica Ejegayehu Dibaba, cosina de Derartu Tulu i està casada amb Sileshi Sihine, tots ells especialistes dels 10.000 metres.

## Carrera esportiva

Especialista en les proves dels 5.000 m. i 10.000 metres, va participar, als 19 anys, en els Jocs Olímpics d'Estiu de 2004 realitzats a Atenes (Grècia), on va aconseguir guanyar la medalla d'or en la prova dels 5.000 metres. En els Jocs Olímpics d'Estiu de 2008 realitzats a Pequín (República Popular de la Xina) va aconseguir revalidar el seu títol en 5.000 m., guanyant així mateix el títol en els 10.000 metres, establint en la final olímpica un nou rècord olímpic. Amb la seva victòria en les dues proves es convertí en la primera dona que aconseguí guanyar les dues curses de llarga distància en uns mateixos Jocs.
Al llarg de la seva carrera ha guanyat quatre medalles d'or en el Campionat del Món d'atletisme, vuit medalles en el Campionat del Món de camp a través, cinc d'elles d'or, i tres medalles en el Campionat d'Àfrica d'atletisme, dues d'elles d'or.

## Millors marques
### A l'aire lliure

| Prova | Temps | Data | Seu |
| 3.000 m | 8:29.55 | 28 de juliol de 2006 | Londres (Regne Unit) |
| 5.000 m | 14:11.15 (RM) | 6 de juny de 2008 | Oslo (Noruega) |
| 10.000 m | 29:54.66 | 15 d'agost de 2008 | Pequín (Xina) |
| 5 km | 14:51 | 3 d'abril de 2005 | Carlsbad (Estats Units) |
| 15 km | 46:28 (RM) | 15 de novembre 2009 | Nimega (Països Baixos) |

### En pista coberta

| Prova | Temps | Data | Seu |
| 3.000 m | 8:33.37 | 26 de gener de 2008 | Boston (Estast Units) |
| 2 milles | 9:12.23 | 20 de febrer de 2010 | Birmingham (Regne Unit) |
| 5.000 m | 14:27.42 | 27 de febrer de 2007 | Boston (Estats Units) |
# Iàltxik

Iàltxik (en rus: Яльчик) és un poble (un possiólok) de la República de Marí El, a Rússia, que en el cens del 2010 tenia 5 habitants. Pertany al districte rural de Voljsk.

## Referències

* ↑ План Генерального Межевания Казанского уезда
# Antonio Márquez Jiménez

Antonio Márquez Jiménez (Algesires, 3 d'octubre de 1913 - Algesires, 27 de novembre de 1963), conegut futbolísticament com a Polo, fou un futbolista espanyol de la dècada de 1940.

## Trajectòria

Començà a destacar en el món del futbol a Catalunya jugant al CE Manresa i el Terrassa FC. Va fitxar ple FC Barcelona a meitat de la temporada 1935-36, arribant a disputar tres partits a primera divisió. La Guerra Civil l'enxampà a Algesires, i aprofità per fitxar pel FC Britannia de Gibraltar. Després de la guerra fou jugador de l'Atlético Tetuán, del Cadis CF i del RCD Córdoba, novament a primera divisió, entre d'altres clubs.
El dia 1 de gener de 1936 jugà amb la selecció de Catalunya davant el CE Júpiter.

## Referències

* 1 2 3 4 Toni Closa; Josep Pablo, José Alberto Salas i Jordi Mas. Gran diccionari de jugadors del Barça. Editorial Base, 2015. ISBN 978-84-16166-62-6.
* ↑ «Fitxa a cadistas1910». cadistas1910. [Consulta: 9 gener 2017].
* ↑ «Fitxa a amigosmalaga». amigosmalaga. Arxivat de l'original el 2017-01-18. [Consulta: 9 gener 2017].
* ↑ «En Pueblo Nuevo». Mundo Deportivo, 02-01-1936 [Consulta: 1r abril 2015].

## Enllaços externs

* Perfil a BDFutbol
# Addibischoffita

* Dr. Adolf Bischoff, qui dona nom a l'addibischoffita.
L'addibischoffita és un mineral de la classe dels òxids que pertany al grup de la safirina. Va ser descoberta per Chi Ma i Alexander N. Krot. Rep el seu nom del professor alemany Adolf (Addi) Bischoff (1955-), i va ser aprovat per l'Associació Mineralògica Internacional l'any 2015. El seu codi és IMA2015-006.

## Característiques

L'addibischoffita és un òxid de calci i alumini que cristal·litza en el sistema triclínic. És l'anàleg amb alumini de la beckettita, i tots dos pertanyen al supergrup de la safirina. Ha estat trobada únicament al meteorit Acfer 214, que va ser trobat a Tanezrouft, a la província de Tamanrasset (Algèria).

## Referències

* ↑ «Addibischoffite» (en anglès). Mindat. [Consulta: 29 agost 2015].
* ↑ «Sapphirine Supergroup» (en anglès). Mindat. [Consulta: 29 agost 2015].
* ↑ Ma, C.; Krot, A.N. «Addibischoffite, IMA 2015-001». CNMNC Newsletter, 25, 01-06-2015, pàg. 532.
* ↑ Ma, C.; Krot, A.N. «Addibischoffite, IMA 2015-001». Mineralogical Magazine, 79, 01-06-2015, pàg. 529-535.
* ↑ «Acfer 214 meteorite, Tanezrouft, Tamanghasset Province, Algeria» (en anglès). Mindat. [Consulta: 29 agost 2015].
# Creu del cementiri de Vinçà

La Creu del cementiri de Vinçà és una creu situada en el cementiri de Vinçà, a la comarca del Conflent (Catalunya del Nord).
És un monument històric inventariat des del 15 d'abril del 2010. Fixada sobre un suport modern, la creu representa una crucifixió. A sota hi ha un personatge de genolls envoltat per les dues síl·labes del seu nom. És una creu del segle xv.

## Referències

* ↑ La Creu del Cementiri en els ortofotomapes de l'IGN
* ↑ «Croix de cimetière». Patrimoni. Govern francès. [Consulta: 24 setembre 2018].
# Isabel Behncke Izquierdo

Isabel Behncke Izquierdo (Santiago de Xile, 10 de novembre, 1976) és una primatòloga xilena, que estudia la conducta social, especialment el joc, dels bonobos (Pan paniscus) de les altres espècies, juntament amb el ximpanzé, dintre del gènere Pan.
Al 2011, va ser becària de TED i va donar una xerrada «El regal del joc de l'evolució, des dels simis bonobo fins als humans».
A l'octubre de 2013 va aparèixer al Museu de la Curiositat de BBC Ràdio 4. La seva hipotètica donació a aquest museu fictici va ser «un arbre que riu», un arbre en el qual els Bonobos es congreguen i se'n riuen de tal manera que l'arbre en si mateix semblaria riure.
És membre del Grup d'Investigació a Neurociència Social i Evolutiva de la Universitat d'Oxford, i del Centre d'Investigació en Complexitat Social de la Universidad del Desarrollo.

## Referències

* 1 2 «Museum of Curiosity - series 7 - episode 6». [Consulta: 1r desembre 2014].
* ↑ «Isabel Behncke Izquierdo, primatologist». [Consulta: 1r desembre 2014].
* ↑ «What we can learn from the bonobos», 16-02-2011. [Consulta: 1r desembre 2014].
* ↑ «Museum of Curiosity: Gallery 7 - Meeting Forty-Two». [Consulta: 1r desembre 2014].
* ↑ «Isabel Behncke». Arxivat de l'original el 2014-10-21. [Consulta: 1r desembre 2014].
* ↑ «Isabel Behncke». [Consulta: 1r abril 2017].

## Enllaços externs

* Isabel Behncke Izquierdo en TED
** El regalo del juego de la evolución, desde los monos bonobo hasta los humanos.. Conferència TED. (2011)
# Ann Syrdal

Ann Kristen Syrdal (Minneapolis, 13 de desembre de 1947 - San José (Califòrnia), 24 de juliol de 2020) fou una psicòloga estatunidenca i també investigadora en Ciències de la computació que va treballar en tecnologia de síntesi de veu. Va desenvolupar el primer sintetitzador de veu femenina.
Syrdal nasqué el 13 de desembre de 1945 a Minneapolis. El seu pare, Richard, era físic i enginyer; la seva mare, Marjorie (nascuda Paulson) era una empleada de vendes. Als dos anys, a la mort del seu pare, en va tenir cura la mare.
Syrdal s'interessà en la psicologia després d'ajudar en experiments de laboratori amb rates, i subsegüentment es graduà i posteriorment doctorà en psicologia.
Després de doctorar-se, va començar feina de recerca al Centre Callier per als Desordres de Comunicació de la Universitat de Texas a Dallas. Els primers anys 1980 va rebre una beca de cinc anys dels Instituts Nacionals de Salut, i va començar a estudiar la mecànica de la parla al KTH Institut Reial de Tecnologia d'Estocolom, i al Massachusetts Institute of Technology.
Un cop conclosa la beca, Syrdal començà a treballar als Laboratoris Bell d'AT&T. En aquell moment, les veus de síntesi eren principalment masculines. El 1990, Syrdal va desenvolupar un sistema que podia generar una veu femenina. A la dècada dels anys 90, s'afegí a un projecte que desenvolupà un nou mètode de síntesi de veu; en comptes de crear els sons artificialment, aquesta nova síntesi unia fragments de parla enregistrats a fi de crear frases i paraules noves. Sydral en supervisà els enregistraments inicials, amb les veus de sis dones. El 1998, el sistema de "Veus Naturals" d'AT&T guanyà una competició internacional per a la síntesi de veu amb un sistema de veu femenina.
L'any 2008, fou nomenada fellow de l'Acoustical Society of America per la seva tasca en síntesi de veu femenina.
Syrdal morí de càncer el 24 de juliol de 2020, a San José (Califòrnia).

## Vida personal

Syrdal es va casar i divorciar tres vegades; en el moment de la seva mort, feia vint-i-tres anys que estava en una parella de fet. Va tenir un fill i dues filles.

## Referències

* 1 2 3 4 5 6 7 Metz, Cade «Ann Syrdal, Who Helped Give Computers a Female Voice, Dies at 74» (en anglès). New York Times, 20-08-2020 [Consulta: 25 agost 2020].
* 1 2 «Ann Syrdal» (en anglès). Engineer Girl. National Academy of Engineering. [Consulta: 25 agost 2020].
* ↑ «Secció WHAT`D SHE SAY?» (en anglès). Chicago Tribune, 09-12-1990 [Consulta: 25 agost 2020].
# Corydoras brevirostris

Corydoras brevirostris és una espècie de peix de la família dels cal·líctids i de l'ordre dels siluriformes.

## Morfologia

Els mascles poden assolir els 5 cm de longitud total.

## Distribució geogràfica

Es troba a Sud-amèrica: riu Orinoco i rius costaners de Surinam.

## Referències

* ↑ uBio (anglès)
* ↑ Lacépède B. G. E. 1803. Histoire naturelle des poissons. Hist. Nat. Poiss. v. 5. i-lxviii + 1-803 + index.
* ↑ BioLib (anglès)
* 1 2 «Corydoras brevirostris» (en anglès). FishBase. Froese, Rainer; Pauly, Daniel (editors).

## Bibliografia

* Burgess, W. E. An atlas of freshwater and marine catfishes. A preliminary survey of the Siluriformes (en anglès). T.F.H. Publications, Inc., 1989. ISBN 9780866228916.
* Burgess, W.E. 1992. Colored atlas of miniature catfish. Every species of Corydoras, Brochis and Aspidoras. T.F.H. Publications, Inc., Estats Units. 224 p.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Fraser-Brunner, A. 1947. New fishes of the genus Corydoras. Proceedings of the Zoological Society of London. v. 117 (pt 1): 241-246, Pl. 1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Reis, R.E. 2003. Callichthyidae (Armored catfishes). p. 291-309. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Bosa

Bosa és una ciutat i municipi italià, situat a la costa nord-oest de l'illa de Sardenya, a la Província d'Oristany, a 46 kms al sud-est de L'Alguer. És el centre més poblat de la comarca de Planargia, que és part de la regió històrica de Logudor, i és la capital de la Unione di comuni della Planargia e del Montiferru Occidentale. L'any 2022 tenia 8.126 habitants.
Des de 1986, amb L'Alguer, és seu de la Diòcesi de L'Alguer-Bosa, després de la fusió de la seu episcopal bosana (fundada al segle V) amb la d'Alguer (fundada el 1503).
La ciutat conserva l'ús del logudorès, una variant de l'idioma sard, que es parla al centre i al nord de Sardenya i està reconegut per lleis regionals i estatals com una de les dotze "minories lingüístiques històriques" d'Itàlia.
Durant el domini catalano-aragonès, va obtenir el rang de ciutat reial del que actualment queda, amb l'abolició dels privilegis feudals, el títol honorífic italià de ciutat.
És una població turística i com a principal element visitable hi ha el castell de Serravalle. Limita amb els municipis de Magomadas, Modolo, Montresta, Padria (SS), Pozzomaggiore (SS), Suni i Villanova Monteleone (SS).

## Referències

* ↑ «Population of Bosa 2022» (en anglès). AZ Nations. [Consulta: 23 desembre 2022].
* ↑ Historiae patriae monumenta edita iussu regis Caroli Alberti. 2, 1868, p. 143 [Consulta: 8 juny 2022].

## Enllaços externs

* Guía de Bosa (castellà).
* Guia en línia (anglès).
* Guía de Bosa (anglès).
# TBR

TBR té els següents significats:
* Tampa Bay Rays, club de beisbol de la ciutat de St. Petersburg, als Estats Units
* Tampa Bay Rowdies, club de futbol de la ciutat de St. Petersburg, als Estats Units
* Teenage Bottlerocket, banda de pop punk dels Estats Units
* This Beautiful Republic, grup de rock cristià dels Estats Units
* The Barcelona Review, revista digital literària editada a Barcelona
* To be Read, video utilitzat pels youtubers per recomanar llibres
* Trypanosoma brucei rhodesiense, paràsit responsable de la tripanosomosi africana
* TBR21 (de l'acrònim en anglès Technical Basis for Regulation), norma europea de telecomunicacions publicada per l'ETSI
* Tonatge Brut Registrat, mesura del volum intern d'un vaixell
# Tails (distribució Linux)

Tails (The Amnesic Incognito Live System) és una distribució Linux dissenyada per a preservar la privacitat i l'anonimat. Per aconseguir-ho totes les connexions empren la xarxa Tor i es bloquegen les connexions no anònimes. El sistema està dissenyat per a ser usat des d'un DVD autònom o un USB "viu" i no deixa petjada digital en l'ordinador hoste en el que es fa servir.
Això permet evitar que les companyies telefòniques puguin rastrejar els dispositius i saber quin ús en fa l'usuari.

## Història

Tails va ser alliberada per primer cop el 23 de juny de 2009 com una nova versió d'Incognito, una distribució de Linux basada en Gentoo. El Projecte Tor va subvencionar el desenvolupament de Tails, que també va rebre el suport de Debian, Mozilla i la Freedom of the Press Foundation.

## Referències

* ↑ «The Amnesic Incognito Live System: A live CD for anonymity» (en anglès). LWN.net. Eklektix, 27-04-2011. [Consulta: 15 octubre 2012].
* ↑ Gray, James. «The Tails Project's The Amnesic Incognito Live System (Tails)». Linux Journal, 16-09-2011. [Consulta: 12 agost 2012].
* ↑ «Finances», 04-04-2013. [Consulta: 13 maig 2013].
* ↑ «Tails report for May, 2014», 14-06-2014. Arxivat de l'original el 2014-07-01. [Consulta: 5 maig 2017].

## Enllaços externs

* Lloc oficial
* Instruccions en català Arxivat 2018-07-27 a Wayback Machine.
# Administració Fotocinematogràfica Panucraïnesa

L'Administració Fotocinematogràfica Panucraïnesa (ucraïnès: Всеукраїнське фото кіноуправління, translit. Vse-Ukrains'ke Foto Kino Upravlinnia, coneguda per l'acrònim VUFKU (ucraïnès: ВУФКУ)) va ser un monopoli estatal cinematogràfic que va unir tota la indústria cinematogràfica a Ucraïna del 1922 al 1930. VUFKU es va integrar verticalment, controlava la producció, distribució i exhibició de pel·lícules.
La VUFKU es va establir el 13 de març de 1922 sota el Comissari Nacional d'Educació de la República Socialista Soviètica d'Ucraïna. Una directiva emesa pel comissari i el NKVD del 22 d'abril de 1922 va transferir totes les sales de cinema i totes les institucions i empreses d'indústries de fotografia i cinema situades a Ucraïna sota la jurisdicció de VUFKU.
VUFKU es va convertir en la propietària d'un gran estudi a Odessa i de dos estudis més reduïts (anomenats ateliers) a Kíev i Khàrkiv. També va llogar un estudi del comissari d'Educació de Crimea a Ialta. El 1929 es va obrir a Kíev els estudis de cinema més gran, els Estudis de Cinema Dovzhenko. Es van produir quatre pel·lícules el 1923, 16 el 1924, 20 el 1927, 36 el 1928 i 31 el 1929. En aquells anys, el personal de fabricació tècnica dels estudis va augmentar de 47 el 1923 a 1.000 el 1929. La quantitat de sales de cinema va créixer igual de ràpidament, passant de 265 el 1914 a 5.394 el 1928.

## Directors

* Pyotr Chardynin
* Les Kurbas
* Oleksandr Dovjenko

## Referències

* ↑ «УКРАЇНСЬКЕ НІМЕ / UKRAINIAN RE-VISION by Oleksandr Dovzhenko National Centre - issuu». issuu.com. [Consulta: 27 novembre 2016].
* ↑ Nebesio, B.Y. Historical Journal of Film, Radio and Television, 29, 2, 2009, pàg. 159–80. DOI: 10.1080/01439680902890654.
* ↑ «Kinofest NYC - VUFKU History». kinofestnyc.com. [Consulta: 27 novembre 2016].
* ↑ «Film». encyclopediaofukraine.com. [Consulta: 27 novembre 2016].

## Bibliografia

* Histoire du cinéma ukrainien (1896–1995), Lubomir Hosejko, Éditions à Dié, Dié, 2001, ISBN 978-2-908730-67-8, traduit en ukrainien en 2005 : Istoria Oukraïnskovo Kinemotografa, Kino-Kolo, Kiev, 2005, ISBN 966-8864-00-X
* Historical Dictionary of Ukraine, Ivan Katchanovski, Zenon E. Kohut, Bohdan Y. Nebesio, Myroslav Yurkevich, Scarecrow Press, 2013, ISBN 978-0-8108-7845-7
# Corydoras caudimaculatus

Corydoras caudimaculatus és una espècie de peix de la família dels cal·líctids i de l'ordre dels siluriformes.

## Morfologia

Els mascles poden assolir els 4,2 cm de longitud total.

## Distribució geogràfica

Es troba a Sud-amèrica: riu Guaporé (Brasil).

## Referències

* ↑ uBio (anglès)
* ↑ Lacépède B. G. E. 1803. Histoire naturelle des poissons. Hist. Nat. Poiss. v. 5. i-lxviii + 1-803 + index.
* ↑ BioLib (anglès)
* 1 2 «Corydoras caudimaculatus» (en anglès). FishBase. Froese, Rainer; Pauly, Daniel (editors).

## Bibliografia

* Burgess, W. E. An atlas of freshwater and marine catfishes. A preliminary survey of the Siluriformes (en anglès). T.F.H. Publications, Inc., 1989. ISBN 9780866228916.
* Burgess, W.E. 1992. Colored atlas of miniature catfish. Every species of Corydoras, Brochis and Aspidoras. T.F.H. Publications, Inc., Estats Units. 224 p.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Reis, R.E. 2003. Callichthyidae (Armored catfishes). p. 291-309. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Jaera nordmanni subsp. balearica

Jaera nordmanni subsp. balearica (Margalef, 1952) és una subespècie de crustaci isòpode d'aigua dolça descrita a la font de s'Olla (Sóller, Mallorca), d'on n'és endèmica. Originalment es va descriure com una espècie diferenciada dins el gènere Jaera Leach, 1814, però revisions posteriors han proposat que en realitat es tracta d'una subespècie de l'espècie marina Jaera nordmanni (Rathke, 1837), o fins i tot un sinònim de Jaera nordmanni subsp. occidentalis Veuille, 1979.

## Referències

* 1 2 Margalef, Ramon «Une Jaëra dans les eaux douces des Baléares, Jaëra balearica nov. sp. (Isopoda. Asellota)». Hydrobiologia, 4, 1-2, 1952, pàg. 209-213.
* ↑ Jaume, Damià; Garcia, Lluc «Revisión de la especie politípica Jaera nordmanni (Rathke, 1837) (Isopoda, Asellota, Janiridae) de las aguas dulces de Mallorca». Miscel·lània Zoològica, 12, 1988, pàg. 79-88.
* ↑ Pretus Real, Joan Lluís. Estudio taxonómico biogeográfico y ecológico de los crustáceos epigeos e hipogeos de las Baleares (Branchiopoda, Copepoda, Mystacocarida y Malacostraca) (tesi). Barcelona: Universitat de Barcelona, 1991.